Folosind Hubble Space Telescope (NASA/ESA),
astronomii au observat pentru prima oară un echivalent vizibil pentru undele gravitaționale:
o kilonovă cauzată de ciocnirea unor stele neutronice.
Hubble observă sursa unor unde gravitaționale pentru prima oară
Pe 17 august 2017
colaborarea LIGO-Virgo a detectat unde gravitaționale propagându-se prin continuul spațiu-timp
Doar cu două secunde mai târziu, două telescoape spațiale de la ESA si NASA
au detectat la rândul lor o scurtă izbucnire de raze gamma care provenea din aceeași zonă a cerului.
O astfel de coincidență era nemaivăzută
și le-a dat speranțe astronomilor că observau un eveniment cataclismic -
două stele neutronice unindu-se într-o fuziune explozivă
În acest caz, un echivalent vizibil, numit kilonovă, trebuia să urmeze.
Vânătoarea pornise!
Hubble s-a alăturat unei mulțimi de telescoape de la ESO,
și altor observatoare din lume pentru a căuta o nouă sursă de lumină.
Căutau acul în carul cu fân -
o nouă, vagă scânteie printre milioane de stele
Dar, uimitor, au găsit-o doar câteva ore mai târziu -
în galaxia NGC 4993,
la 130 de milioane de ani lumină distanță de Pământ
În următoarele câteva săptămâni, astronomii au folosit o mulțime de telescoape pentru a înregistra kilonova.
Fuziunile de stele neutronice sunt furnalele în care cea mai mare parte a elementelor chimice mai grele decât fierul sunt create.
Kilonova, un eveniment de 1000 de ori mai strălucitor decât o novă obișnuită,
împrăștie elementele nou formate în spațiul înconjurător.
Acestea includ aurul din bijuterii, platina din convertorii catalitici din mașini,
și uraniul din reactoarele nucleare.
O astfel de explozie nu mai fusese confirmată înainte, dar acum una putea fi studiată în amănunt
Observațiile ESO au revelat un eveniment extraordinar, în schimbare rapidă, care se potrivea foarte aproape cu teoria.
Elemente grele, radioactive au fost proiectate în spațiu la o cincime din viteza luminii.
În doar câteva zile, culoarea kilonovei s-a schimbat rapid de la albastru la roșu
mai repede decât orice explozie stelară observată
Acest eveniment reprezintă răsăritul unei noi ere de astronomie multimesager.
Pentru prima oară în istorie, putem combina semnalele luminoase și undele gravitaționale,
obținând astfel un mod complet nou de a examina Universul.
Transcris de ESO. Tradus de Ruxandra Vâlcu